**Ετερόρρυθμη Εταιρεία (Απλή)**

* Υπάρχουν ομόρρυθμοι & ετερόρρυθμοι εταίροι
* **Ετερόρρυθμος Εταίρος**
* έχει περιορισμένη ευθύνη
* Συμμετέχει στις ζημίες έως το ποσό της εισφοράς του, εκτός αν στο καταστατικό προβλέπεται η συμμετοχή του για ορισμένο μεγαλύτερο χρηματικό ποσό.
* αποκλείεται της διαχειρίσεως της εταιρείας.
* Δεν συμμετέχει στην λήψη των αποφάσεων, εκτός εάν ορίζεται διαφορετικά στο καταστατικό
* Δεν έχει δικαίωμα εναντίωσης σε πράξη άλλου διαχειριστή εταίρου, εκτός εάν αυτή υπερβαίνει πράξεις συνήθους διαχείρισης
* Έχει δικαίωμα ελέγχου των εταιρικών λογαριασμών και των βιβλίων της εταιρείας, εκτός αντίθετης πρόβλεψης στο καταστατικό
* Δεν μπορεί να ενεργεί για λογαριασμό του ή για λογαριασμό τρίτου πράξεις που ανάγονται στο αντικείμενο της εταιρείας, εκτός αντίθετης πρόβλεψης στο καταστατικό
* το όνομα του δεν μπορεί να εμφανίζεται στην εταιρική επωνυμία.
* δεν έχει την δυνατότητα να εισφέρει την προσωπική του εργασία.
* επιτρέπεται να απασχοληθεί στην εταιρεία ως μισθωτός, ή, να συνεργαστεί μαζί της ως ελεύθερος επαγγελματίας.
* Σε περίπτωση εταιρίας με διάρκεια μακρότερη από ένα έτος ο λογαριασμός κλείνεται και τα κέρδη μοιράζονται στο τέλος κάθε έτους, εφόσον δεν προκύπτει κάτι άλλο από την εταιρική σύμβαση. (άρθρο 762 ΑΚ)
* Ο εταίρος αν δεν συμφωνήθηκε διαφορετικά, δεν έχει υποχρέωση να αυξήσει την εισφορά του, ούτε να τη συμπληρώσει, αν μειώθηκε εξαιτίας ζημιών μετά την πραγματοποίηση της (άρθρο 745 ΑΚ)

**Άσκηση 1**

Η «Α & Β ετερόρρυθμη εμπορική εταιρεία» ιδρύθηκε την 1/1/20Χ1 εταιρικό κεφάλαιο 10.000 Ευρώ.

Στο κεφάλαιο της εταιρείας συμμετέχουν οι Α, Β και Γ με ποσοστό συμμετοχής τόσο στο κεφάλαιο όσο και στα αποτελέσματα 40%, 35% και 25% αντίστοιχα.

Στη χρήση 20Χ2 πραγματοποιήθηκαν έξοδα που δεν αναγνωρίζονται για έκπτωση από τον Κώδικα Φορολογίας Εισοδήματος (ΚΦΕ) ύψους € 1.800 (μόνιμες διαφορές).

Το αποτέλεσμα της χρήσεως που έληξε την 31/12/20Χ1 ήταν ζημία ύψους 15.000 Ευρώ, συμψηφιζόμενη φορολογικά κατά τα ¾ με κέρδη των αμέσως επομένων πέντε χρήσεων.

Τα κέρδη της Χρήσεως που έληξε την 31/12/20Χ2 ανήλθαν σε 20.000 Ευρώ.

Οι εταίροι αποφασίζουν να συμψηφίσουν κέρδη 20Χ2 με ζημίες 20Χ1

**Ζητείται** να γίνουν οι εγγραφές διάθεσης του αποτελέσματος της εταιρείας για τη χρήση 20Χ2.

**Άσκηση 2**

Έστω ότι ο τελικός ισολογισμός εκκαθαρίσεως της «Α & Β» ε.ε. έχει ως εξής:

Εταιρικό Κεφάλαιο 10.000

Αποτελέσματα Εκκαθαρίσεως (40.000)

Αποθεματικά 40.000

Ταμείο 10.000

Στην εταιρεία συμμετέχουν οι Α, Β και Γ. Τα ποσοστά συμμετοχής τους στο κεφάλαιο και τα αποτελέσματα δίδονται παρακάτω:

 % ΕΚ % Απ/τα

Α ομ. 50% 45%

Β ομ. 30% 33%

Γ ετ. 20% 22%

Ζητούνται οι εγγραφές διανομής του τελικού προϊόντος εκκαθάρισης λαμβάνοντας υπόψη ότι μέχρι αυτή τη στιγμή ο ετερόρρυθμός εταίρος δεν έχει επιβαρυνθεί καθόλου με ζημίες.